作者:趙必□
標題:賀新郎
內容:壽酒浮萸菊。記年年、重陽嘉節，開尊華屋。綠鬢朱顏春不改，彼美人兮如玉。有錦繡、珠璣滿腹。戶外紅塵飛不到，受人間、倒大清閒福。數花甲，才八六。十分秋色呈新綠。一簇兒、池館亭臺，左梅右竹。柳下系船花下飲，不減西園金谷。更桔外、安排棋局。獨立小橋明月夜，喚鶯鶯、低唱雙飛曲。有子也，萬事足。